Kongresi dhe politikat amerikane ndaj Rusisë
Pritet që Kongresi nën udhëheqjen e republikanëve të kërkojë qëndrim më të ashpër ndaj Moskës lidhur me krizën në Ukrainë
Administrata Obama thotë se sanksionet kundër atyre që mbështesin separatistët në Ukrainën lindore po ndjehen në ekonominë ruse. Por republikanët që kanë siguruar kontrollin e të dyja dhomave të Kongresit po bëjnë thirrje për ndihma ushtarake më konkrete për qeverinë e Kievit. Korrespondenti Scott Stearns analizon se si mund të ndikojë fitorja e republikanëve në Kongres tek politikat amerikane ndaj krizës në Ukrainë. Forcat ukrainase që luftojnë me separatistët pro-rusë shpresojnë të sigurojnë mbështetje më të madhe nga Evropa dhe Shtetet e Bashkuara, ndërkohë që Presidenti rus Vladimir Putin mund ta shikojë këtë fazë si një periudhë dobësimi për pozitat e Presidentit Obama, pas humbjes në zgjedhje, thotë analisti Robert Manning: Presidenti Putin nuk dëgjoi shumë kritika lidhur me Ukrainën në një takim të udhëheqësve të Azi-Paqësorit në Pekin, pjesërisht si rezultat i asaj që ish-këshilltari i zotit Putin, Andrei Illarianov e quan “pauzë taktike” në ofensivën ruse. Senatori republikan John McCain, i cili do të kryesojë Komisionin për Shërbimet e Armatosura, ka kërkuar nga Presidenti Obama një qëndrim më të ashpër ndaj Moskës. Por kjo situatë mund ta ndihmojë presidentin, thotë profesori i Universitetit Amerikan Keith Darden: Eric Rubin është Zëvendës Ndihmës Sekretar i Shtetit për Çështjet Evropiane. Ai thotë se ekziston një konsensus dypartiak për qëndrimin lidhur me krizën në Ukrainë. Në këto diskutime, zgjedhja e udhëheqësve të rinj në rajonet separatiste të Ukrainës mund të shtyjë republikanët në Kongres të kërkojnë masa më të forta nga Shtetet e Bashkuara, përfshirë furnizime me armë. Vendosja e sanksioneve të reja do të diskutohet në takimin e Bashkimit Evropian javën e ardhshme në Bruksel, thotë Shefja e Politikës së Jashtme të Bashkimit Evropian Federica Mogherini. Aktualisht janë rritur shqetësimet si rezultat i shtimit të përforcimeve në kufirin rus. Ministri i Jashtëm gjerman Frank-Walter Steinmeier paralajmëron se këto zhvillime nuk duhet të lejohet të çojnë në konfrontime të dhunshme.